
PIMEN 


Din miia lui Dumnezeu, Arhiepiscop şi Mitropolit al Mol- 
dovei şi Sucevei, 

tuturor preoților din oraşele şi satele acestei Eparhii, Har 
şi pace dela Dumnezeu, iar din partea Noastră binecuvân- 
tare și salutare de: 


«BINE V'AM GĂSIT» 


Domnul nostru Iisus Hristos, ocârmuitorul Cel veşnic al Bi- 
sericii, prin aleşii naţiunii noastre, a hotărît să Mi se încredin- 
teze cârma Sfintei Mitropolii a Moldovei şi Sucevei. Şi, după 
îndeplinirea tuturor cerinţeior canonice şi legale şi confirmarea 
acestor lucrări de M. S. Regele, în ziua de Duminică 15 din 
această lună, am sosit la laşi, în reşedinţa vechii Mitropolii a 
Moldovei şi Sucevei şi în catedrala mitropolitană cu cuvenitul 
ceremonial am ridicat treptele tronului mitropolitan. La această 
solemnitate bisericească a fost de faţă PP. SS. Episcopi: de Ro- 
man şi Huşi, precum şi alţi PP. SS. Arhierei, d-l Ministru de 
Culte şi Instrucţiune, ca reprezentant al Onor. Guvern, demni- 
tarii tuturor autorităţilor civile şi militare din acest oraş, mulţi 
preoţi şi foarte mult popor. 

La intrarea Mea în Sfânta Mitropolie şi întronarea pe scau- 
nul pe care au şezut mulţi Mitropolii mari ai Moldovei, pătruns 
şi îngrijat de însemnătatea acestei înalte poziţii bisericeşti şi 
de îndatoririle ce sunt legate de ea pentru ţara şi neamul nos- 
tru, m'am plecat cu umilinţă lui Dumnezeu Cel slăvit în Treime 
şi l-am rugat să mă lumineze şi să mă învrednicească a păstori 
cu cuviinţă şi a-mi da spor la muncă, pentru folosul poporului 
nostru iubit din aceste părţi ale ţării. 

In această stare de cugetare pentru împlinirea îndatoririlor 
ce Mi se impun, gândul meu a fost îndreptat către voi toţi, ono- 
raţilor preoţi din orașele şi satele Moldovei, căci fiecare în parte 
Şi toţi la un loc avem îndatoriri canonice de îndeplinit în bise- 
rică şi afară de biserică, pentru luminarea şi pentru ridicarea 
poporului. 

Dacă ni se povesteşte că în vremurile vechi preoţii ţării noas- 
tre şi mai ales aceia din părţile Moldovei, începând dela Mitro- 
polit şi până la preoţii satelor, că în timpurile cele mai grele 
cari au trecut peste neamul şi biserica strămoşească, au fost 
propoveduitorii poporului şi luminătorii lui, cu cât mai mult 
să cere astăzi dela noi toţi ca să povăţuim pe poporul nostru 
pentru îndeplinirea cu spor a tuturor cerinţilor vieţii omenești. 

Preotul, prin însăşi firea chemării lui preoţeşti, are cea mai 
bună şi mai lesnicioasă ocazie de a învăţă și a îndrumă pe popor 
către toate acele cunoştinţi care-i fac vieaţa fericită. 

In biserică, prin săvârşirea cu toată evlavia şi pompa cuve- 
nită a slujbei Sfintei Liturghii, caşi acelor-l-alte dumnezeeşti 
slujbe, se cade ca fiecare preot în limbă curată şi populară să 
ţină cuvântări sau sfătuiri pastorale, împărtășind poporului în- 
vățături privitoare la îmbunătăţirea vieţii morale şi celei eco- 
nomice, cum şi la ridicarea simţimântului iubirii de țară și de 
neam, 

In afară de biserică, preotul, la diferite slujbe, pentru care 
este chemat a le săvârşi în casele enoriașilor lui, are cel mai 
bun prilej de a aduce însemnate servicii populiaţiunii noastre 
româneşti şi în deosebi celei dela ţară. O împrejurare bine-ve- 
nită pentru un preot harnic este vechiul obicei, ca la începutul 
fiecărei luni să meargă pe la casele enoriaşilor cu botezul. Cu 
această ocazie el face o vizită pastorală în toate casele satului, 
observând lipsurile de care suferă ţăranul nostru, în Mirina 
curățeniei, va puteà da toate povețele pentru cazuri de boală, 
mai ales în timpuri de epidemii care adesea bântue țara noas- 
tră și mult popor moare cu zile. 

Buna creştere şi educaţie a copiilor precum şi îndemnul la 
o bună nutrire a ţăranului muncitor şi dispensa bolnavilor de 
a posti, încă trebueşte să preocupe pe păstorul cel bun. 

Gospodăria țărănească, să fie una din cele întâi preocupaţiuni 
ale peoţilor dela ţară; poveţele lor în această privinţă, ca și gos- 
podăriile lor, să fie modele de imitat pentru ţăranul nostru. 

In biserică, şi mai ales în cercurile culturale şi în şcoalele 
de adulţi, preoţii vor învăţă pe ţărani şi pe tărance, cât mai 
mult, de a întrebuință cu folos tot timpul de muncă, în meş- 
teşuguri şi lucrări casnice cari îmbogățesc pe popor; iar eco- 
nomiile câştigate să le depună la banca satului spre a formă 
fiecare un capital bănesc pentru creşterea copiilor şi pentru 
timpuri de bătrâneţe. 

Cucernicilor părinți ! 


Dacă în cea dintâiu a mea epistolă pastorală care o îndreptez 
către voi toţi, vă amintesc despre datoriile cele mai de căpe- 
tenie, care ca preoţi avem datoria de a le îndeplini pentru bi- 
nele obştesc şi dacă vă îndemn cu tot dinadinsul şi cu toată 
puterea mea să vă interesaţi foarte de aproape de poporul ce 
vă este încredințat, iubindu-l din toată inima voastră şi aju- 
tându-l din toate puterile voastre şi cu cuvântul şi cu fapta, 
nelăsându-l a fi prada mizeriilor cari îl slăbesc și îl prăpădesc, 
apoi tot aşa cred de bine de a vă atrage băgarea de seamă să 
vă feriți de acele patimi prin care deveniți uriţi de popor. 

Lăcomia, întreprinderea diferitelor afaceri de negustorie, reaua 
purtare şi alte patimi cunoscute, să fie cu desăvârșire depărtate 
dela voi. 

In deosebi, >: atrag cea mai mare băgare de seamă și vă in- 
vit cu toata energia, să vă feriţi de amestecul vostru în luptele 
politice ; căci dacă totdeauna de către adevărații noștri oameni 
de stat, amestecul preotului în luptele electorale a fost consi- 
derat ca o rea şi greşită pornire, astăzi această părere este 
împărtăşită pe deplin de toţi oamenii cari îşi dau seama des- 
pre starea şi moravurile poporului nostru şi despre rostul ce 
îl are preotul în societate. 

Amestecul preotului în luptele politice este cu desăvârşire 
nejustificat şi acest amestec cu dreptul poate fi considerat ca 
o mare îndrăsneală din partea preotului, contra ordinei de stat 
şi a moralității publice. Preotul, deși este cetățean al statului, 
totuşi el se deosibeşte de ceilalți cetăţeni prin misiunea preo- 
țească ce o are dela Dumnezeu, în temeiul căreia, societatea 
omenească încă din timpurile cele mai vechi, i-a acordat unele 
scutiri şi privilegii cari nu le au ceilalți cetățeni. 

Preotul în biserică şi afară din biserică, este tot preot; prin 
urmare, vrând nevrând, trebue să fie pătruns până în adâncul 
sufletului că caracterul lui preoţesc domină peste personalita- 
tea lui de cetăţean și aceasta tocmai în interesul bunei orân- 
duieli cetăţeneşti care trebue să fie în statul și în țara noastră, 

Ar fi o adovărată nenorocire dacă preoţii noştri ar continuă 
şi mai departe de a se amestecă în luptele politice şi a mai fi 
agenţi ordinari electorali. 

Armata și preoțimea trebue să fie tot deauna în afară de 

luptele politice, altfel vom fi ameninţaţi de o slăbire morală 
civică foarte îngrijtoare. 

Indeletnicirea preoţilor pentru a cunoaște cât mai bine lip- 
surile poporuiui și nevoile de care este cuprins precum şi mij- 
loacele pentru îndreptarea acestor rele, cer ca preotul, pe lângă 
cunoștințele căpătate în şcoale, necontenit să şi le înmulțească 
prin cetirea de cărţi folositoare, atât în ce priveşte ridicareă 
morală a poporului, cât şi aceea a îndrumării lui pe o cale bună 
şi sănătoasă ca cetăţean, ca părinte de familie şi ca gospodar. 
In acest scop am luat hotărîrea ca în acest an să introducem 
în mod obligator şi conform cu legea, conferințele pastorale 
între toţi preoţii acestei Eparhii. 

Tezele pe cari sunt obligaţi de a lucră preoţii în decursul 
anului și a le desvoltă în conferinţe, se vor da de Noi înşine 
şi în timpul cel mai apropiat. 

Tot aşa pentru ajutorarea preoţilor bolnavi și infirmi, cum şi 
pentru familiile lor în caz de moarte a preotului, am hotărit 
a înfiinţă o societate filantropică, în care să intre toţi preoţii 
acestei Eparhii, spre a-şi găsi mijloace de uşurare în timpuri 
grele, pentru el şi familia lui, cum și un îndemn de cultură şi 
de lumină, 

Statutele acestei societăţi vor fi alcătuite de o comisiune în- 
tocmită de Noi şi nădăjduesc ca la prima întrunire a preoţilor 
în conferințele pastorale - or fi aduse aceste statute, pentru a 
fi discutate și aprobate. 

Despre toate aceste cestiuni am vorbit tovarășilor voştri de 
preoţie din laşi, a treia zi după sosirea Mea aici şi nădăjduesc 
că bunul Dumnezeu îmi va ajută, ca în timpul cel mai scurt 
să am bucuria de a vorbi şi cu voi, faţă către faţă, atât la con- 
ferințele pastorale, la cari voiu luă parte cât şi în vizitele Mele 
pastorale, pe cari le voiu face prin oraşele şi satele din cuprin 
sul Eparhiei S-tei Mitropolii. 

Rpetându-mi Salutarea mea Arhiepastorală de „bine vam 
găsit“, vă doresc dela bunul Dumnezeu sănătate deplină, ca ast- 
fel în pace, să lucraţi pentru binele şi fericirea poporului ce vi 
s'a încredințat a-l păstori. 

Darul Domnului nostru lisus Hristos şi dragostea lui Dumnezeu 
fie cu voi cu toţi. Amin. 

Dată în reședința noastră mitropolitană din Iaşi în anul mân- 
tuirii 1909, luna Fevruarie în 20 zile. 


Mitropolit al Moldovei şi Sucevei. 
OR 

Cuvântare rostită de d, C. Banu în sala Teatrului Naţional la serbarea 


şcolară din 25 Ianuarie 1909, 
(Sfârşit). 


eea-ce, mai presus de orice, a făcut Unirea cu pu- 
tință a fost această pregătire a sufletelor. Mai 
înainte de a fi proiectată în afară, Unirea fusese 
realizată înăuntrul conştiinţelor, ceea-ce, cu de- 
plină dreptate, recunoștea comisarul Franţei, d. 
de Talleyrand-P6rigord, când zicea: „dorul Uni- 
rei este în fundul oricărei inimi oneste“. In 
contra acestei tării sufleteşti, orice împotrivire nu puteă fi de 
cât zadarnică. De ea trebuia să se sfarme şi politica duşmănoa- 
să a unora dintre Puteri, ca şi ambiţiunile de domnie ale unora 
dintre ai noştri, ca și simţimintele înguste ale altora. Da aceea, 
drept şi frumos, cântă Alecsandri : 


In zadar, răii vreau cu orbire 
Cereasza lege a 'mpotrivi ; 
Cerul voiește a ta mărire, 
Şi tu, Moldovo, mare vei fi! 
In zadar, cearcă ei să ridice 
Un zid pe Milcov, despărțitor, 
Căde-vă zidul! şi tu, ferice, 
Vei fi unită cu ata sor. 
Căci tot se află în România 

= Inimi aprinse de un sfânt dor, 
Ce vrea Românul ca să re’nvie 
Mare, puternic ca dorul lor. 
E scrisă ’n ceruri sfânta Unire. 
E scrisă ’n inimi cu foc ceresc! 
O, Românie ! l’a ta mărire 
Lucrează braţul Dumnezeesc ! 


Şi întradevăr, nici împotrivirea energică a Turciei, nici in- 
trigile Austriei, nici jocul fin al Rusiei nu isbutiră să curme 
avântul unioniştilor precum nu isbutiră nici persecuțiile lui To- 
deriţă Balş şi uneltirile lui Niculae Vogoride. 

Adunările Ad-Hoc se rostiră pentru Unire, pentru Domn stră- 
in, pentru chezășuirea autonomiei, pentru guvern constituţional 
şi reprezentativ. Un singur glas se ridică în potriva Unirei, al 

unui „mare Logofăt și cavaler“, care ca „proprietar a 80.000 
de tălci“ declară că „nu poate dori a da în schimb Moldova cu 
privilegiile ei, ce sunt mai avantagioase decât ale învecinatu- 
lui Principat, pentru un viitor eventual și necunoscut.“ „As6menea. 
fuzie—adăugă dânsul— nu ar produce decât elemente de dis- 
cordie, lupte, vrăşmășie şi neprevăzute amenințătoare intervenţii 
de-a pururea vătămătoare.“ 

Moldovenii nu ascultară însă acest glas singuratec, care cereà 
păstrarea trecutului, ci, cu un spirit sublim de sacrificiu, primră 
„viitorul eventual şi necunoscut“, jerfind patria cea mică pentru 
patria cea mare, jertfind privilegiile ei „mai avantagioase“ pen- 
tru dreptul sacru al unei naţiuni de a trăl o viaţă mai deplină.. 
Simţimântul lor fù admirabil exprimat prin vocea lui Kogălni 
ceanu, care, răspunzând marelui Logofăt, zicea: 

„Răul ţării noastre ni-l spune Istoria, ni:l spun suferințele 
poporului. Fiecare pagină din analele noastre s'o stoarcem şi 
va curge sânge şi lacrimi. Răul ţării noastre ni-l. spune glasul 
poporului, printr'un proverb: „Schimbarea Domnilor, bucuria. 
nebunilor!“ Onorabilul deputat de Putna singur în această adu- 
nare, singur în ţară, care saltă de entusiasm, a căreia inimă 
bate ca a unui unic om pentru drepturi, pentru naţionalitate, 
pentru unire, singur vine şi ne zice că nu voeşte să fim alta 
decât aceea ce am fost; adecă călcaţi în picioare de toate nea- 
murile, îngenuchiaţi în slăbiciune, atacați de cangrena corupţiei, 
înglodaţi în gunoiul abuzurilor. Însă aceasta nu va fl!... Fra- 
ţilor, onorabilul meu amic Hurmuzachi v'a desvoltat toate con- 
sideraţiile care ne fac o lege ca să cerem şi respectarea drep- 
turilor seculare ale Principatelor, şi Unirea, şi prințul străin, 
şi toate celelalte dorinţi, cuprinse în propunerea mea. Trebue: 
să le.repet și eu acele zise si rezise? Nu le simte toată inima 
nu le judecă toată mintea? Nu ne-o spune îndestul legea fie- 
cărui popor ce voeşte a fi?.... Să gândim că astăzi este ziua. 
cea mai mare din veacul nostru, că astăzi nu numai că scriem, 
dar facem Istoria ţării noastre.“ 


„Legea fiecărui popor ce voieşte a fi“ este universală şi eternă, 
Nau putut s'o zdrobească nici oamenii trecutului; n'o întârziă 
în efectele ei nici Convenţia din Paris, care, prin crearea „Prin- 
cipatelor-Unite ale Moldovei şi Valahiei“ ridică un edificiu şu- 
bred, căruia, simţimintele bărbăteşti ale Românilor trebuiau să-i 
dea cea dintâi lovitură. Curagiul patrioţilor birui şi această Con- 
venţie, creând de fapt, prin îndoita alegere a lui Alexandru 
loan Cuza, acea Românie, pentru care ardeă flacăra cea maè 
curată a sufletului lor. 


Astfel, numele lui Alexandru loan Cuza rămâne nedespărţit; 
de marele act al Unirii. Asupra acestui nume Soarta a vroit 
să oprească unanimitatea conştiinţilor luminate de idealul unei 
Românii unite şi puternice; iar sufletul popular, în totdeauna 

aplecat să concretizeze şi să sintetizeze într'o singură persona- 
litate aspiraţiunile şi sforţările mai multora, a întrupat ideea 
Unirii în figura celui din urmă Voevod român şi celui dintâi 
Domn al României. Unirea deplină, proclamată la 11 Decemvrie 
1861, dar recunoscută numai provizoriu, ca o uniune personală 
şi administrativă, înseamnă pentru domnia lui Vodă Cuza, îm- 
preună cu emanciparea ţăranului şi cu secularizarea averilor 
mănăstirești, titlul cel mai înalt şi cel mai neperitor de glorie 
adevărată. „Istoria lumii—a spus Schiiler—este tribunalul lumii“, 
şi înaintea acestui tribunal va apăreă memoria lui Cuza ca şi a tutu- 
ror acelora cari au lăsat o urmă în viaţa istorică a naţiunilor. De a- 
cest întreit titlu de glorie,judecata va trebui însă să ţină seamă, pre- 
cum va trebui să nu uite încă cevă. Vatrebui sănu uite despre Cuza 
ceeace un mare om al antichităţii socoteă, pentru sine însuşi, ca cel 
mai de seamă merit, al vieţii sale. Aproape să moară — precum ne 
povestește Plutarch — Pericles zăcea, înconjurat de fruntașii ce- 
tăţii şi de prietenii săi, cari îşi vorbeau de virtuțile, de pute- 
rea, de faptele frumoase şi de numeroasele victorii ale celui 
care se pregăteă să dispară dintre dânșii. Ilustrul muribund 
îi auzi şi le spuse: „Mă mir că lăudaţi isprăvi, a căror glorie 
Norocul o împărtășește și pe care atâţi alţi generali le-au să- 
vârşit ca şi mine; şi nu vorbiţi despre ceeace este ma: mare 
şi mai glorios în viaţa mea, anume că niciodată n'am făcut 
pe vr'un Athenian să poarte vestmântul de doliu“. Domn pri- 
beag, răsturnat de pe scaunul său de greșelile şi slăbiciunile 
sale,— Vodă Cuza şi-a adus pururea aminte că domnia n'a 
fost în mâinile sale decât „un depozit sacru“ şi, nesocotind 
răsunetul pe care numele său îl trezeă în massele populare, 
el a retuzat să aducă, prin vre-o încercare a sa, vrajba şi poate 
lupta între fraţii de acelaş sânge; el a lăsat ca marile dorinţi 
ale generaţiei, din care făceă parte, să se încununeze în linişte 
prin domnia unui Principe străin, a acelei domnii, pe care fap- 
tele lui cele mari au pregătit-o, iar greşelile lui au grăbit-o. 


Sf Scriptură zice: „Fericiţi cei ce mor în Domnul. Ei se o- 
dihnesc de ostenelile lor; iar faptele lor lucrează înainte». Aproa- 
pe toţi acei care au contribuit, prin mintea şi prininima lor, 
la marele act, de la a cărui săvârşire se împlineşte o jumătate 
de secol, au părăsit priveliștea acestei lumi, în care ei au luptat, 
au sperat şi au biruit. Ei au murit în Domnul pentru că au trăit 
întinsul, şi au trăit într'iÎnsul pentru că viaţa lor n'a fost 
închinată la ceea-ce este personal și trecător, ci la ceea-ce este 
obştesc şi durabil, Ei au dispărut, dar opera lor a rămas, şi fap- 
tele lor lucrează înnainte ; cinci-zeci de ani s'au scurs din ziua 
marei biruinţi, se vor mai scurge alţi cinci-zeci, se vor scurge 
secole şi din fapta lor vor răsări necontenit fapte noi precum 
din trunchiul plin de sevă răsar crengile tinere care înfloresc 
şi dau roade. 

Care să fi fost însă această putere tainică a lor, această pu- 
tere care desfide moartea şi nesocoteşte timpul?... Ea nu a fost 
alta de cât aceea care domină Universul întreg, care ţine suspen- 
date lumile în haos, care întreţine viaţa şi care, pe de asupra 
mormintelor, împreună sufletele omeneşti într'o mângâietoare 
înfrățire—a fost subirea. 

Faptele lor sunt mari şi sunt durabile, pentrucă sunt isvorite 
din cea mai curată, din cea mai înaltă, din cea mai sfântă dintre 
iubiri—aceea pentru un ideal. 

In conştiinţele lor—învăpăiate de focul ce de vreme îndelun- 
gată ardeă în inimile celor aleşi—se închegă, din durerile tre- 
cutului şi din speranţele pentru viitor, o imagine clară şi cu- 
ceritoare, imaginea unei Românii mari, puternice, independente. 
Idealul eră astfel elaborat, şi acest, ideal izbucni din sufletul lor, 
prinse o viaţă deosebită, deveni o fiinţă dominantă, un obiect 
de devoțiune, mai presus de cât ori-care altul, fascinând pe 
acei din al căror lăuntru sufletesc se desprinsese caşi pe acei 
cărora le dilată conșştiințele, deştepându-le porniri sufleteşti 
nedeslușite mai înainte. 

Acest ideal şi l-au iubit cu avântul, cu pasiunea părintelui 
pentru copilul său. Îl desmierdau în visurile lor cele mai scumpe, 
îl vedeau aievea în viziunile lor: „România noastră există — 
strigă Bălcescu încă din 1850-—-şi orb e acel ce nu o vede“. 

Iubirea le-a dat credința în puterea de viață a naţiunii 
şi această credinţă n'a fost în stare s'o zdruncine nici o înfrân- 
gere, nici o întârziere. Ei ştiau că poporul român, caşi Crepus- 
culul lui Michel-Angelo, nu doarme „somnul îngheţat şi gol de 
visuri al morţii“, ci doarme un somn străbătut de speranţă şi 
de mânie şi că forţa lui aşteaptă revolta. 

De aceea, nu socoteau dânşii că ar fi o nebunie ca Românut 
să se ridice în ochii săi şi în ochii celorlalţi prin forţa arme- 
lor, acelor arme, pe care le purtase braţul cutezător al unui 
Mircea şi Mihai, al unui Ştefan și loan-Vodă, şi care acum, ru- 
ginite în colţul uitării, aşteptau pe voinicul care să le șteargă 
rugina şi să le îmbujoreze cu sânge de vrăjmaş. „Nu ziceți — 
scriă Ion Brătianu, în 1851 — un cuvânt măcar de îndoială de 
credința şi puterea României, căci 18 secole de lupte şi vitejie 
vă zdrumică sufletele chiar şi pentru eternitate“. lar la 1854 
tot el, arătând că Românii erau singurul element în Orient, pe 
care se poate cine-va răzimă, într'un mod eficace, în răsboiul 
de atunci, îşi încheiă memoriul său cu cuvintele : „Vie-ne vorba 
cea bună. Zică-ni-se: «Români din 1821, Români din 1848, ca- 
«riera vă este deschisă, voi trebue acum să vă arătaţi demni 
«de această patrie pe care o iubiţi așa de mult şi care vi se 
«garantează a voastră de acum înainte». Şi ţara dela un cap până 
la celălalt, va tresări şi toţi vom fi în picioare, fără distincţiune 
de clasă, căci Dumnezeul nostru al tuturor este Dumnezeul Pa- 
triei. Dela Dunăre până la Nistru nu va fi de câtun câmp 

de bătălie, unde vom arătă Europei că, dacă ne-am lăsai 
cotrop, wa fost din lipsă de patriotism și de bărbăţie.“ 

Această neînfrântă credinţă în puterea vitală a Românilor 
—pe care războiul pentru îndependenţă avea so îndreptățească 
în chip atât de strălucit—le dete entustasmul „cu care luptară 
şi cu care, în cele din urmă, triumfară“. S'a zis, şi cu drept, că 
ori-ce mare mişcare ce se impune în analele lumii este triumful 
unui entusiasm oare-care. România unită este şi ea triumful 
unui entusiasm, al entusiasmului acelor cari nu se înspăimântau 
de urgia Impăraţilor, precum România independentă şi regală 
este triumful entusiasmului acelor obscuri eroi, cari sub grin- 
dina de foc a duşmanului, reînviară vitejia străbună, îndreptă- 
tind astfel înnalta încredere ce Domnul şi Căpitanul lor pusese 
într'înşii. 

Iubire, credinţă, entusiasm,— iată cele trei talismane miracu- 
loase care ne explică îndrăzneaţa măreție a faptelor ce au re- 
alizat România de astăzi. 


Şi acum, iubiţi şcolari, să ne purtăm iarăşi cu gândul în lumea 
antică. Să ne purtăm cu gândul în Sparta, cetatea ostăşească 
prin excelenţă, cetatea robuştilor, a vitejilor, a neînfrânţilor ; ce- 
tatea Voinţei şi a Acţiunii, cetatea lui Leonidas, care mureă 
la Termopile numai spre a da veacurilor ce aveau să vină, exem- 
plul celui mai înnalt eroism, al eroismului care luptă fără altă 
speranță de cât aceea a gloriei neperitoare; în această cetate, 
din al cărei trecut îndepărtat nu se înnalţă nici linia zveltă 
şi armonioasă, a Parthenonului —idealul realizat în spaţiu—pre- 
cum nu răsună nici ecoul divin al idealului turnat în formele 
eterne ale cuvântului, dar din care străbate până la noi ceva 
tot atât de mare şi de nobil.—amintirea celui mai admirabil 
caracter moral al celei mai dârze voinţi şi putinţi de a se ri- 
dică mai presus de ori-ce slăbiciune omenească în vederea unui 
scop general. 

In Sparta, iubiți şcolari, în ceremoniile publice, corul bătrâ- 
nilor cântă mai întâi: 

— sAm fost tineri odinioară, plini de putere şi de voinicie» 
lar corul bărbaţilor răspundea: 

— <Așa suntem noi astăzi, și gala s'o dovedim»! 

Şi copiii sfârşeau, zicând: 

— «Şi noi vom fi tot astfel la rândul nostru, şi Chiar 
mai mult de cât voi». 

Din corul bătrânilor noștri, „plini odinioară de putera şi de 
voinicie“ n'au mai rămas, vai ! de cât puţine, foarte puţine glasuri. 
Dar cântecul lor îl auziţi încă, şi chiar când nu va mai rămâne 
nici unul, îl veți auzi înălțându-se din adâncul mormintelor 
în care ei odihnesc; îl veţi auzi înălțându-se din pieptul puternic 
şi departe-răsunător al Istoriei !... 

Acestui cântec sacru să-i răspundă corul vocilor voastre ne- 
vinovate, zicând, nu din buze ci din inimă plină: 

— „Ñi noi vom fi tot astfel, și chiar mai mult de cât voi“! 

Şi acest răspuns îl datoriţi Patriei, cure vă priveşte şi vă 
aşteaptă. De şi tace, ea vă vorbeşte. Vai neamului nostru dacă 
nu o veţi înţelege! Ascultaţi, ascultați vuetul de tânguuri şi de 
doruri ce coboară cu undele repezi ale Oltului; ascultați po- 
vestea măreaţă de suferinţă şi de zbucium pe care o suspină 
munţii în freamătul codrilor ce-i umbresc; ascultați doina de 
voinicie și de nădejde, pe care o viersueşte Firea întreagă, în 
mijlocul căreia prin luptă am fost împlântaţi spre a ne menţine 
prin luptă. Şi dacă le auziţi şi le inţelegeţi aceste voci, pentru 
alţii neînţelese dar pentru noi pline de înțelesuri —atunci ve- 
gheaţi, vegheaţi ca fecioarele cele înțelepte cu candelele aprinse, 
căci nu se ştie când mirele va sosi. 

Vegheaţi prin iubirea, care toate le înţelege şi toate le speră ; 
vegheaţi prin credinţa, care clăteşte şi munţii din temeliile lor; 
vegheaţi prin munca sfântă şi mântuitoare, care supune însăşi 
Natura voinţelor omenești. Impodobiţi-vă mintea cu cele mai 
înalte gândiri, inima cu cele mai nobile simţiminte şi, când veţi 
fi mari, precum sămănătorul cel înţelept aruncă în ogorul său 
cea mai aleasă sămânță, aruncaţi şi voi în brazdele Patriei tot 
ce aveţi mai bun, tot ce aveţi mai curat, tot ce aveţi mai rod- 
nic în sufletele voastre. 

Noi suntem muritori, Patria e nemuritoare. Florile se vește- 
jesc şi cad, copacii se usucă şi se prăvălesc, dar pământul, în 
sânul căruia isvoarele vieții nu se sleese niciodată, îmbracă 
veştmântul altor flori şi altor copaci. De mii şi milioane de ani, 
acelaşi soare ne trimite tot alte primăveri, cu ciripit de alte 
pasări, cu mireasmă de alte flori, cu adieri ce înviorează tot 
alte suflete omeneşti. Tot astfel, de aproape două mii de ani 
de când soarta nea urzit cele dintâi începuturi ale neamului, 
valuri de generaţii au trecut pe albia, în care curge fluviul mă- 
rot al naţionalităţii noastre. Dar fluviul a rămas, călătorindu-şi 
undele pururea spre aceeaşi ţintă. 

Noi vom peri, dar această Românie, pe care o iubim şi o ve- 
nerăm, va găsi necontenit alte inimi spre a o iubi, a o venerà 
şi a o continuă. Vegheaţi deci nu pentru ceea-ce trece, ci pen- 
tru ceea-ce rămâne: vegheaţi pentru neam, cara nu moare; ve- 
gheaţi pentru Patrie, care e veşnică. 

Aveţi, mai presus de toate, o mare, o neclintită datorie: a- 
ceea de a trăi în comunitate sufletească cu întreg neamul vostru. 
Ori unde este suflet de Român, dela culmile Rodnei şi până la 
ale Pindului, dela Tisa şi până dincolo de Nistru, să fie şi sufle- 
tul vostru, căci nu există hotar natural şi nici hotar politic care 
să împedice comunitatea sufletească a fiilor aceluiaş popor. 

De veţi fi astfel, atunci puteă-vom spune, împreună cu voi, 
acelor a căror amintire o sărbătorim: Dormiţi liniștiți în mor- 
mintele vostre, eroi bine cuvântaţi ai neamului nostru! Dormi 
tu, Bălcescule, sub feeria de lumină a Cerului de Miazăzi; 
dormi şi tu, Kogălnicene, în cetatea sacră a Jertfei, în cetatea 
pe care ai făcut-o să se înalțe coborându-se; dormi şi tu, Bră- 

tiene, pe dealul străjuit de copacii seculari; dormi şi tu, cel din- 
tâiu Domn al României, sub ţărâna sfântă a Ruginoasei,—dor- 
miţi şi voi toţi, eroi cari aţi lăsat un nume (în urma voastră 
ori cari, luptători anonimi, v'aţi străduit fără altă răsplată de 
cât aceea pe care o dă conştiinţa datoriei împlinite. Ostenelile 
voastre nau fost zadarnice şi munca voastră va fi continuată. 
Dormiţi liniştiţi căci «în câmpie creşte, şi pa deal iarăşi creşte 
o floare pentru popoarele chinuite: nădejdea !» 


Acum 42 de ani, primind Coroana pe care l-o ofere încrederea 
unui popor, Domnul Carol spunea: 

« In destinele omeneşti nu este o datorie mai nobilă de cât 
aceea de a fi chemat a menţine dreoturiie unei naţiuni şi a 
consolidà libertăţile ei. .». 

Da! destinele omeneşti își au datoriile lor, dar aceste datorii 
sunt adesea-ori tainele lor. Ce taină minunată să fi vrut oare 
ca din străvechiul castel dela Sigmaringen, care falnic, cu turnu- 
rile lui aşezate pe zidărie romană, se ridică pe un deal stâncos 
ocolit de Dunăre, Principele Carol să se coboare în ţara scăl- 
dată tot de Dunăre şi ridicată tot pe temelii romane? Ce taină 
minunată să fi vrut ca vlăstarul acelei ilustre familii, care 
a făcut mărirea Prusiei şi unitatea Germaniei, să vină să dom- 
nească peste un Stat, a cărui mărire so facă ?... 

„Singur numai Dumnezeu poate ști ceea-ce viitorul păstrează 
Patriei noastre! — zicea Domnul Carol, la 10 Maiu 1866, intrând 
în Capitala țării“. Şi adăugă: 

«Din parte-ne să ne mulţumim întru a ne face datoria. Să 
ne întărim prin concordie! Să unim puterile noastre spre a fi 
la înălţimea evenimentelor! Providența, care a condus pe ale- 
sul domniilor-voastre până acl, şi care a înlăturat toate piedi- 
cele din calea mea, nu va lăsă neindeplinită opera sa!». 

Săpaţi-vă adânc, iubiţi şcolari, aceste auguste cuvinte în ini- 
mele voastre! Fiţi tari prin îndeplinirea datoriei, fiţi tari prin 
unirea. puterilor voastre, fiţi tari mai ales prin idealul înrădă- 
cinat nu în închipuirile, ci în inimile çi în voințele voastre, şi, 
fiţi siguri, Providența nu-şi va lăsă neîndeplinită opera sa! 


>) e >) 


Păcălici a tăcut un progres mare în studiul aritmeticii. 


— tii bine, îl întrebă într'o zi unchiul său, cele patru 
operațiuni ? 

— Foarte bine. 

— Atunci ascultă : dacă voi începe de aslă-zi să-ți dau 

elevii liceului „Unirea“ din Focşani. 


È 3 


LoS IA 

AY n ziua de 26 Iunie 1908 am plecat în excursiune un grup 
“ de 80 elevi ai liceului „Unirea“ din Focşani, conduşi de 
d-nii T. lordănescu, director, I P. Rădulescu, inspector. 
l. Coleş şi C. Zamfirescu, profesori. Ţinta călătoriei noa- 
stre a lost să vizităm o parte dintre cele mai însemnate 
centre româneşti din Transilvania. 

In acea zi ne sfârşisem de pregătit totul ce ne trebuiă la 
drum, iar pe la ora 4 p. m. un şuer prelung şi ascuţit vestea 
plecarea noastră cu trenul din gara Focşani. Aiunci un „ura“ 
puternic dădu pe faţă bucuria din sufletele noastre. 

După ce străbăturăm în lung tara Munteniei, toată noaptea 
fără ca somnul să ne prinză câtuşi de puţin, a doua zi dedi 
mineaţă pe la ora 7 şi jumătate sosim în Piatra-Oit. Aci schim- 
băm trenul şi prin minunatele privelişti de pe val-a Oitului 
— pasul Turnu-Roşu, — trecem în frumosul Ardeal, lăsând în 
urmă la poale de codri, între munţi mănăstirea Cozia, ce adă- 
postește de veacuri sub aripa-i de vultur uriaş, mormântul ve- 
stitului erou dela Rovine (1398) Mircea cel Mare. Undele râu- 
lui aci se strâng mânioase în vârtej ameţitor, grăbindu se să-şi 
facă loc la vale prin şirul păreţilor de stâncă ce parcă i-au în- 
chis calea, aci se desfac în lături slobode, liniștite şi pline de 
farmec. Trenul ne poartă prin mijlocul feluritelor frumuseți ale 
naturii, unde fiecare cu partea ei contribue la desfăşurarea mi- 
nugatului tablou a cărui mândreţe deşteaptă în sufletul călă- 
torului un farmec deosebit ce te transportă. 

Pe la ora 3 p. m. în ziua de 27 Iunie ajungem în Sibiu. Aci 
ne Îîncuartierăm în localul seminariului român Greco-Oriental, 
apoi mergem să vizităm oraşul. In primul rând admirăm mă- 


(1) Sunt câţiva ani de când, mulțumită încurajerii dată de Ministerul 
Instrucțiunii, elevii şcoalelor secundare au început să facă excursiuni 
prin ţară sau chiar ufară din ţară. în grupe mai mari sau mai mici. 
Folosul acestor excursiuni este netăgăduit Adesea am publicat relaţiuni 
scrise chiar de elevi, cariarată impresiile lor. Am socotit că este inte- 
resunt nu numai să ştim pe undeau călătorit elevii, ci să vedem ceim- 
presie le-a produs lor călătoria. Dăm aci o altă relaţie de acest fel scrisă 
de un elev al liceului din Focşani. (Redacţia). 

Vederea, oraşului Sibiu. 
(După colecţia Antoniu). 

reața catedrală ce face fală întregului Românism din Ardeal şi de. 
frumuseţea căreia s'au minunat şi cei mai distinşi oaspeţi ai vechiu- 
lui Sibiu. In interior, destul de încăpătoare, e foarte frumoasă, cu 
zugrăveala minunată în stil românesc, o parte provizorie, ne- 
putând îl terminată odată toată din cauza lipsei de bani. Acea- 
stă catedrală, una dintre cele mai chipeşe clădiri ale Sibiului: e 
fără îndoială realitatea visului îndeplinit al vrednicului de adu- 
cere aminte, mărinimosul Mitropolit Andrei Baron de Şaguna, 
puternic stâlp al credinței şi glorios luptător pentru dreptul şi 
ridicarea neamului său. Român macedonean, s'a ridicat numai 
prin meritele sale şi, după atâta muncă cu folos, se odihneşte 
astăzi liniştit în pacea locaşului de vecinică odihnă din satul 
Răşinari, aproape de Sibiu, în mijlocul alor -săi, pentru cari 
s'a străduit o viaţă întreagă! 

Spre seară suntem la reşedinţa Mitropolitului Meţian. Innalt 
Prea Sfinţia-Sa ne primeşte cu toată dragostea şi pe deplin 
mulţumit de vizita noastră, vorbindu-ne mult timp, deși bătrân, 
cu o voce puternică, risipitoaroe de farmec, despre viaţa şi or- 
ganizaţia Românilor din Transilvania. Acolo, spune I. P. Sfin- 
ția-Sa, nu se află deosebire între ţăran şi boer. Cu toţii lu- 
crează la olaltă spre fericirea neamului. Şi tocmai lucrul ace- 
sta face posibilă rezistenţa fraţilor noştri de peste munţi con- 
tra oricărui duşman. Toţi au dragoste de avutul şi moşia lor, 
nu călătoresc departe timp îndelungat risipindu-şi averea prin 
țări străine, ci la vatra căminului cu dor de muncă şi cu drep- 
tate prin ajutorul lui Dumnezeu lucrează şi se îndestulează 
din pământul lor. Toţi, mână dela mână, ridică acele instituţiuni 
de cultură ce li folosesc mult la menţinerea spiritului naţional 
şi toţi sunt mândri de ele, căci fiecare apus, dacă nu mai mult, 
cel puţin o cărămidă la temelia lor! 

Seara, până la ora 9, fanfara garnizoanei din localitate 
cântând în faţa caselor unui general, distrează publicul ce 
se plimbă în îmbulzeală dela un capăt până la celălalt al 
stradei— promenada Bretter. Apoi cutreeră ulițele cele mai 
principale din oraş, în sunetul puternic al unui marş şi urmată 
de mulţimea lumei de mijloc pentru care credem noi că este 
instituită această distracție de seară mai mult sau mai puţin 
plăcută. 


In ziua următoare vizităm palatul Asociaţiei româneşti cu o 
frumoasă sală de solemnităţi, unde, între altele, admirăm cu 
toată inima începutul unui muzeu naţional, care promite să 
devină cu timpul oglinda vieții fraţilor noştri din Transilvania. 
Apoi o şcoală mare de fete ce se prezintă admirabil din toate 
punctele de vedere precum şi alte ciădiri frumoase, obţinute 
numai prin munca şi spre folosul Românului. 

Mai târziu, marea bibliotecă din muzeul baronului Brucken- 
thal cu o minunată galerie de tablouri adunate din toată lu- 


I. P. S. lon Meţiana, 


Mitropolitul Românilor ortodocşi din Transilvania şi Ungaria. 

mea, unele lucrate de pictori distinşi, cu o parte archeologică 
unde se văd felurite instrumente de piatră şi bronz. 

Mai vizităm atelierul deţesătorie al Doamnei Cosma, adevărata ro- 
mâncă ce se interesează de viitorul neamului său din punct de ve- 
dere caznic prin cultivarea ţesăturilor cu motive curat româneşti. 
In faţa războaielor felurite, fetele cu mişcări repezi şi drăgălașe 
lucrează cu dor de muncă şi spor la lucru covoare şi țesături 
de toată frumuseţea. De aci se reîntore după un anumit timp- 
la cămin în mijlocul celor de unde au plecat şi răspândesc 
cu drag spre folosul Românilor şi'n paguba influenţei străine 
cele ce-au deprins dela harniea lor profesoară, a cărei răsplată 
e numai multumirea sufletească văzând că munca depusă n'a 
fost zadarnică. 

Până seara mai vizităm, pe lângă altele, şi grădina publică 
vastă şi destul de frumoasă. 

Sibiul e un oraş bătrân cu străzile unele largi, dar cele mai 
multe înguste şi întortochiate, pietruite în mud primitiv, cu 
casele mari şi vechi, în acel stil săsesc lipsit de orice frumu- 
şeţe şi întunecate de zidurile ogrăzilor. In schimb, de dimineaţă 
şi până noaptea târziu lume şi gălăgie multă pe străzi. Pretu- 
tindoni întâlneşti militari în uniforme luxoase şi cu mustăţile 
răsucite temeinic în sus, negustori grăbiţi după afaceri şi chi- 
puri vioaie de fete sglobii cu fețele bălane şi veşnic zâmbitoare. 


Duminecă 29 Iunie părăsim Sibiul şi pe la ora 9 ajungem 
în Sălişte, sat românesc din toate punctele de vedere. Frumoasă 
impresiune ne-a lăsat pentru totdeauna organizaţia Românilor 
din acest loc. Intâi vizităm banca, sufletul întregei activităţi 
din Sălişte, ale cărei temelii s'au pus nu de mult de vre-o câţiva 
Români de inimă cu un capital destul de modest, dar care până. 
astăzi a crescut considerabil. De dânsa ţine fabrica de unt și 
alte produse, unde fiecare ţăran își aduce prisosul de lapte ob- 
ținut în casă, căpătând totdeauna preţ bun pe dânsul. Apoi, 
şcoala, o clădire destul de mare în aceiaş curte cu biserica, cu 
un frumos laborator ştiinţific şi cu toate sălile necesare unui 
asemenea local. Vedem desenuri foarte frumoase în toate ra- 
murile, lucrate cu multă dibăcie şi parte din propria imagina- 
ţie a elevilor. O mare sală de teatru şi alta mobilată simplu 
cu mese şi scăunaşe joase unde fac o şcoală pregătitoare copii 
mai mici de 7 ani. Aci mai primesc diferite noţiuni şi instruc- 
ţiuni necesare în lupta pentru existenţă tinerii rămaşi fără carte. 

Apoi diferitele societăţi de ajutor, îngrijirea bătrânilor etc., 
merită toată lauda. (Aci mai avem şi ocaziunea să admirăm şi 
frumosul album de artă naţională, o culegere din cele mai fru- 
moase țesături româneşti, întocmită de bunul român d-l Dimi- 
trie Comşa). 

Pe la ora 2 după prânz ne ducem să privim hora. Intr'un 
pavilion de peste râul ce trece prin sat, de unde răsună până 
departe cântul săltător al lăutarilor, îşi dau drum veselia şi sbur- 

dălnicia tinerească. Alături de flăcăii vânjoşi, mândri la statură 
şi frumoşi la faţă răsar sfioase tinerele chipuri ale fetelor, cu 
cevă fermecător în mişcări, în minunat port de sărbătoare, cu 
ştergare albe de borangic pe cap aşezate frumos deasupra pă- 
rului îmbielşugat. 

La rugămintea flăcăilor bucuroşi de oaspeţii lor, îndemnați 
şi de d-l învăţător Iacob, care şi-a dat toată silinţa să fim pe 
deplin mulţumiţi, ne prindem şi noi la joc şi voioși învârtim hora cu 
toţii. 

Pe la ora 4 ne îndreptăm cu toţii spre coasta unui deal din 
apropierea satului. Acolo avem ozaziunea fericită să auzim 
câtevă din cântecele reuniunei corale din Sălişte așă pe nepre- 
gătite, dar destul de bine executate sub conducerea distinsului 
maestru grav şi serios în îndeplinirea datoriei. Şi tot aci într'o 
poiană pitorească petrecem până noaptea, la cântecul lăutarilor 
și în veselia mulţimei. Iar către sfârşit, când întunerecul se lăsase 
pe deplin, coborim valea împreună cu toată mulțimea veselă şi 
sgomotoasă străbătând satul în ecoul îndepărtat al unor cân- 
tece naţionale. Ajunşi în piaţă, întindem o horă mare făcând 
să răsune pământul uşor în liniştea nopţei ca un răsuflu dulce 
al farmecului din suflet. Si de sus din lumea stelelor sclipi- 
toare luna ne priveă tainic, zâmbitoare par'că, şi cu atât mai 
frumoasă şi mai poetică, cu cât entuziasmul şi fericirea noas- 
tră erau mai mari. 

(Sfârșitul în No. viitor). 

lonel Rarincescu. 
9 D 90 

Nu de mult a avut loc o prea frumoasă serbare şcolară în 
sala teatrului sătesc din Ruşeţu urmată de dans, în scopul de a 
se cumpără un aparat de proecțiuni fixe şi cinematografice pen- 
tru popularizarea ştiinţei şi distracţia sătenilor. 

Serbarea s'a dat sub patronagiul Băncii populare din locali- 
tate, ai cării conducători însuflețiți de cele mai frumoase idei 
pentru ridicarea săteanului, când e vorba de asemenea serbări, 
le încurajază din toate punctele de'vedere. 

Sala și întregul local erà frumos împodobit cu tablouri și stea- 
guri. Elevele au fost admirate în costumele lor naționale în jo- 
cul: «Banul marăcine». 

Piesa «Satul viitorului» şi întreaga producţiune școlară, au 
întrecut toate aşteptările și învățătorii au fost felicitaţi pentru 
străduinţa lor în migăloasa, dar frumoasa, activitate extrașcolară. 

Apoi, d-nul I. Iunian, comptabil al Domeniului Coroanei, a ți- 
nut câtevă şedinţe de proecţiuni cu aparatul dejà sosit. După 
aceasta urmă dansul, care a ţinut până aproape de ziuă. 

Muzeul Asociaţiunii din S 


Sucrări agricole în luna Martie. 


(jum începe această lună, agricultorul să nu piarză 
Sa ” nici o zi, căci cu åt arălurile şi semănăturile vor 
S fi făcute mai de timpuriu, cu atât vor izbuti mai 
bine și recolta lor va fi mai multumitoare. Graba este 
cu atât mai necesară cu _ cât de multe ori luna Aprilie 
este secetoasă. 


Grâul de primăvară. 

Deși grâul de toamnă e mai roditor, cu toate acestea 
în unele localități se seamănă și grâul de primăvară. 
Grâul de primăvară se seamănă într'un loc gras, care sa 
arat de toamnă, așă că primăvara se face a 2-a arătură. 
Grâul de primăvară se seamănă după plante prăşitoare 
ca porumbul, fasolea şi sfecla. 

Ovăzul. 

Când timpul e rău în Fevruarie, atunci ovăzul se sea- 
mănă în Martie. 

Ovăzul se seamănă după o plantă prășitoare; dar se 
poate semănă şi după grâu; numai prima arătură trebue 
făcută de toamnă. Când se seamănă în țelină și în trifoi- 
șle, se mulțumește și cu o singură arătură. La hectar se 
seamănă 250 — 325 litri. Când se seamănă cu maşina în 
rânduri, se pune la hectar 150 — 250 litre de semințe. 


Secara. 
Secara se seamănă mai cu seamă în pământurile uşoare 
şi după o plantă prășitoare. 
Măzărichea. 
La noi în țară se cultivă numai măzărichea de primă- 
vară. 

Măzărichea se seamănă cât se poate de timpuriu în lo- 
curi bine lucrate. In locurile țărânoase isbutește mai bine 
decât în locurile tari. La un hectar se pune cam 140 — 160 
litri semințe. Măzărichea înainte de semănat se amestecă. 
cu orz sau ovăz. 


Mazărea de câmp, surie de primăvară. 
Această leguminoasă se dă mai mult ca nutreţ verde 
vitelor. Reușşeste în pământurile in care reușește și grâul. 
La hectar se seamănă 125 litri sămânță. 


Lintea. 
Se seamănă mai mult prin împrăştiere. La hectar tre- 
bue 200 litri de seminţe. 


Meiul, 

Pământul în care creşte mai bine meiul este cel nisi- 
pos şi calcaros. La hectar trebue 10—20 litri semințe, 
după cum se seamănă pentru nutreţ de vite sau pentru 
semințele lui. După semănat, locul se grăpează bine şi 
după aceea se tălălugește. 

Macul, 

Pentru cultura macului, trebue pământul arat de 3 ori: 
toamna arătură, primăvara îndată ce pământul s'a svântat, 
a treia înainte de semănat. Semânța amestecată cu pă- 
mânt sau nisip se împrăștie cu mâna, sau se seamănă cu 
maşina în rânduri depărtate de 50—60 cm. La hectar 
trebue 3—4 litri de sămânță. După semănat, sămânţa se 
acoperă uşor cu grapa de mărăcini şi după aceea locul 
se tăfălugește. 

Muştarul,. 

Muştarul creşte bine în pământurile roditoare și revene 
cari trebue să fie arate mai de multe ori. Semănatul se 
face prin împrăştiare, la hectar 6—7 kgr. semințe. După 
semănat, se grăpează şi locul se poate tălălugi. 

Sfecla. 

Sfecla creşte bine în pământurile mai ușoare, ravene 
şi roditoare. Dacă pământul este sărac, trebue îngrăşat 
cu gunoiu putrezit pe jumătate ; la hectar până 17000 kgr. 
băligar. Sfecla, se poate semănă prin aruncare sau în rân- 
duri cu mașina. Rândurile să fie depărtate de 25—30 
cm. pentru sfecla de zahăr, de 50 cm. pentru sfecla de 
nutreţ. La hectar se pun 7 Kgr seminţe. 

Cicoarea. 

Pentru cultura cicoarei se fac 3 arături; una toamna; 
a doua, prin Fevruarie sau începutul lui Martie; a treia, 
când se seamănă. Cicoarea se poate semănă din luna 
Martie până în luna Maiu. Semănatul se face prin împrăș- 
tiere sau în rânduri cu mașina. Depărtarea între rânduri 
să fie 20 — 30 cm. La hectar trebue 4—6 Kgr. semințe. 

Rapita de primăvară, 

Se seamănă nu mai prin aruncare, în luna Martie când 
pământul cuprinde o cătățime de umezeală ca rapița să 
crească mai curând. 

Morcovul şi păstârnacul. 

Să fie pământul bogat şi să se lucreze bine. Morcovul 
şi postârnacul se seamănă numai în rânduri cu mașina; 
între rânduri să fie de 40-—50 cm. La hectar trebue 
4—9 kgr. seminţe. 


Despre celelalte lucrări, în No. viitor. 
V. S. Moga. 
A DEI 


CRONICA 


CUM SA SERBAT SEMICENTENARUL UNIRII 
în diferite oraşe din fară 


Piteşti. 


10 dim. Te-Deum la Sf. Gheorghe;—11!/, defilarea armatei, a şcoalelor 
în faţa bustului lui Ion Brătianu;—2 p. m. Serbarea şeoalelor primare 
în sala «Universală»;—8!'/, seara serbarea școalelor secundare în aceiaşi 
sală, 


Turnu- Măgurele. 


10 dim. Ze-Deum la bis. Sf. Haralambie. 

2 p. m. localul şcoalei primare de fete (?): cuvântarea profes. P. Pâr- 
vescu; recitări («Alexandru Cuza», «Baleanul şi Carpatul», « Voința Nea- 
mului», «Glasul Patriei», «Oda ustaşilor români», «Anul 1855», «Pe câm- 
pul dreptätii, «Spada şi credința » «Unirea principatelor»); Coruri 
(«Marşul Unirii», «Cântec răsboinic=, « Deşteaptă-te Române», «Tricolo- 
rul», «Sunt Român», Haideţi fraţi cu arma ?n mână», «Pe al nostru 
steag»); poeme și piese («Stâlpi de pază», «Apoteoza Unirii», «Păcală şi 
Tândală»); danțuri («Hora Unirii»). 


Câmpulung. 
Dimineaţa Te-Deum la biserica Negru-Vodă. Manifestaţie la bustul lui 

Negru-Vodă. Cuvântare a unui elev din şcoala normală. S'a. cântat şi 
s'a jucat hora Unirii.—4 p. m. sala cercului militar: serbare şcolară. 


Giurgiu. 


23 Ianuarie seara: retragere cu torţe. Şedinţă la cercul culturai: cu- 
vântarea d-lui W. Droc, profesor. 

24 Ianuarie dim. Te-Deum la Catedrală. Cuvântarea în biserică a d-lui 
N. Bălănescu, deputat. Defilarea trupelor. 

2 p. m. Serbare şcolară la gimnaziu: cuvântări ale d-lor N. Droc- 
Burcian. profesor, I. Dumitrescu, institutor, G. Bucurescu, profesor; re- 
citări; piese («Din vremea unirii», <Cuza-Vodăe,.Vivandiera»); coruri ; 
danţuri (+ Banul Mărăcine», «HoraUnirei»). 

Serbare militară în sala Tâpper: coruri; recitări; danțuri; piese (<A- 
poteoza Unirii», «Sentinela», «Patrula prizonieră»). Toate au fost exe- 
cutate de soldaţi. 


Târgoviște. 


10 dim. Te-Dewn la catedrală. Revista trupelor. Defilarea înaintea ge- 
neralului şi a prefectului. 

2 p. m. în sala societăţii de arme, serbare şcolară: conferinţa d-nei 
Radian, institutoare; piesa «Cinel-Cinel» de Alecsandri. 

9 seara în sala societăţii de arme, serbare: conferinţa d lui D. 4. Te- 
odoru, secretarul general al Ministerului Instrucţiei; cântece; coruri şco- 
ara; exerciţii gimnastice. 

In timpul zilei serbări la reg. 22 şi la Arsenal. 


Ploești. *). 


In ajun retragerea cu torţe: soldaţi cu muzicile regim. 7 Prahova şi 
32 Mircea. 

La 24 Ian, 10 dim. Ze-Deum la Sf. Ion. Defilarea trupelor pe Bulevard. 

9 dim. serbare școlară la şcoala secundară de fete. 

2 p. m. serbare școlară la şcoala profesională de fete. 

3 p m. sala Cooperativei: serbare organizată de elevii liceului: con- 
ferința d-lui C. Georgescu, profesor; coruri; danţuri naționale. De notat, 
că orehestra era condusă de un elev. 

8 seara, serbare şcolară la Qooperativă: coruri; cântece ale fanfarei 
R naționale; piese («Cuza-Vodă»); tablou viu («România şi suro- 
rile ei»). 

Cu această ocazie, elevii liceului au scos un număr festiv dintr’o re- 
vistă şcolârească ce-şi propune a continuă; «Curierul liceului». 


Câmpina. 


10 dim. Te-Deum în biserica Adormirea Maicei Domnului. Cuvântarea 
preotului Niculescu. 

2 p. m. teatrul Domenico, festival şcolar: cuvântările d-nei Filipescu 
şi d-lui Sripcă; coruri; recitări; o piesă («Unirea face puterea»). A luat 
parte şi societatea muzicală «Gavril Muzicescu». 


Buzău. 


Dim. Te-Deum la Episcopie. 
3 p. m. serbare şcolară în teatrul Moldovei: cuvântarea d-lui G. Răș- 
canu, profesor. mig 
Călăraşi. 
10 dim. Te-Deum în biserica Sf. Nicolae. Defilarea trupelor. 
2 p. m. sala curței cu jurați, serbare școlară: cuvântări ale d-lor G. 
Constantinescu şi V. Stanciu, profesori. 


1) După o corespondenţă specială. 

Râmnieul-Săral. 


10 dim. Te-Deum la biserica catedrală; defilarea trupelor. 

2. p. m. (în ce sală?) serbare școlară și militară: cuvântarea profeso- 
rului Grigorescu, recitări (<24 Ianuarie», «Rugăciunea din urmă»); dan- 
turi, jocuri gimnastice; coruri. 

25 Ianuarie: cuvâniarea institutorului N. Dicescu în sala gimnaziului. 

Brăala. 

10 dim. Ze-Deum la catedrală. Cuvâniarea protoiereului A. Constanti- 
nescu. Deiilarea trupelor. 3 p. m. Serbare școlară la Teatrul Regal: cu- 
vântarea d-lui D. Dogaru, profesor; coruri; jocuri naţionale; o piesă 


(«Unirea»). A 
ag 
CORPURILE LEGIUITO ARE. 


SENATUL. — In şedinţele dela 23, 26 şi 27 Fevruarie, s'au vo- 
tat recunoaşteri şi indigenate și s'au studiat în secţiuni proec- 
tele de lege depuse. 

In şedinţele dela 24 şi 25 Fevruarie s'a discutat proiectul de. 
lege prezentat de d. Ministru al Instrucţiei pentru modificarea 
unor articole din legea clerului mirean şi a seminariilor. 

Legea clerului mirean şi a seminariilor datează din anul 1893. 
Câtevă modificări i s'au adus în anul 1906. Acum se propun al- 
tele, pe cari experienţa le-a indicat. 

Iată principalele puncte din proect: 

Prin legea din 1893 se fixă un număr de parohii și de parohi 
şi toţi preoţii cari nu erau atunci cuprinși în numărul parohi- 
lor erau numiţi ajutători sau supranumerari, iar locurile aces- 
tora, îndată ce deveneau vacante, se suprimau. Numiri din nou 
se făceă numai în locurile de parohi. Această rmmărginire a nu- 
mărului preoţilor eră impusă de principiul legii, care instituiă 
obligaţiunea pentru stat de a plăti leafă tuturor preoţilor. Suma 
pe care statul o înscrie anual în budgetul său este mărginită; 
mărginit trebuie să fie deci și numărul preoţilor. La oraşe a- 
ceastă împuţinare a numărului preoţilor nu are mare neajuns, 
căci preotul se poate lesne duce să slujească pe rând la toate 
bisericile din parohia sa și lesne poate alergă la nevoile enoria- 
şilor. La sate însă, fiind depărtări mari între bisericile unei pa- 
rohii, drumul fiind greu în anumite timpuri ale anului, se în- 
tâmplau multe locuri unde locuitorii erau lipsiţi de orice servi- 
ciu religios. Legea din 1893 nu admiteă să mai funcţioneze alţi 
preoţi afară de parohi; proectul ce se prezintă acum acordă în- 
fiinţarea de preoţi ajutători la bisericile filiale rurale, dacă co- 
munele se obligă să-i plătească. 

— Proectul desfiinţează consistoriile apelative introduse în 1906; 
numai în caz când consistoriul pronunţă caterisirea unui preot, 
acesta are drept să facă apel la Sf. Sinod. 

— Proectul prevede măsuri contra preoţilor cari cer dela oa- 
meni taxe mai mari decât cele legale și cari refuză serviciul. 

— Se introduce asemenea sistemul internatului pentru stu- 
denţii facultăţii de teologie. 

Raportor al comitetului delegaților a fost P. S. Zimug, episco- 
pul de Argeș. 

In discuţia generală au vorbit d. N. Economu și d. Sp. Haret, 
ministru Instrucțiunii şi Cultelor. 

După ce s'a votat luarea în consideraţie a proectului, la dis- 
cuția pe articole au vorbit: d. C. Dissescu, d. N. Economu, I. P. 
S. Mitropolit Primat, d. dr. Bucșenescu, d. Al. Constantinescu și 
d. Sp. Haret, ministrul Instrucției şi al Cultelor. 

Apoi proectul s'a votat în total. 

Tot în şedinţa dela 25 Fevruarie d. dr. Jugureanu şi-a des- 
voltat interpelarea adresată d-lui Ministru al Comerţului cu pri- 
vire la administraţia băilor Govora. D-sa zice că vizitatorii au 
multe neajunsuri: nu e linie ferată până la băi, nu sunt cabine 
de-ajuns, 8. a. D. AL Djuvara, ministrul Comerciulu şi Indus- 
triei, recunoaşte că mare parte din plângerile acestea sunt ade- 
vărate şi de aceea guvernul va prezentă un proiect de lege pen- 
tru a se schimbă modul de exploatare a băilor statului. 

In şedinţa dela 27 Fevruarie, după propunerea d-lui dr. Râm- 
niceanu, se votează ase comandă bustul regretatului P. S. Aurelian, 
fostul preşedinte al Senatului, şi a se așeză în sala de şedinţe. 

In şedinţa dela 28 Fevruarie se discută proectul de lege votat 
de Cameră pentru desfiinţarea <robei> advocaţilor. Vorbesc d-nii 
P. Missir, T. Ioan, C. Dissescu şi Al. Constantinescu, raportorul. 
Proectul se votează. 


CAMERĂ. — La Cameră s'a urmat cu discuţia pe articole a 
proectului de lege privitor la organizarea judecătorească în șe- 
dinţele dela 23, 24 şi 25 Fevruarie. In ședința dela 26 s'a pus 
la vot cu bile legea în total şi s'a admis cu 83 voturi pentru, 
fiind 7 contra. 

In aceeași ședință s'au desvoltat trei interpelări adresate mi- 
nistrului de interne. 

D. N. Filipescu a interpelat despre tendințele socialiste ale gu- 
vernului ; d. Tache Ionescu şi d. Titu Frumuşeanu, despre rapor- 
turile dintre direcţia serviciului sanitar şi consiliul sanitar su- 
perior. La toate aceste interpelări a răspuns d. Jon I. Brătianu. 
ministru de interne. 

In şedinţa dela 27 Fevruarie d. M. Marghiloman, a desvoltat 
interpelarea adresată ministrului de răsboiu cu privire la admi- 
nistrația acelui minister. Au răspuns d. General Averescu, mi- 
năstrul de răsboiu, și d. Ion I. Brătianu, preşedintele consiliului 
de miniştri. 

In şedinţa dela 28 Fevruarie d. C. Pietraru şi-a desvoltat in- 
terpelarea adresată ministrului de lucrări publice, cu privire la 
transporturile din jud. Teleorman şi la starea liniei ferate Cos- 
teşti-Turnu-Măgurele. I-a răspuns d-l V. G. Morţun, ministrul lu- 
crărilor publice. p 

Ee 


Innecuri şi zăpezi. 


In săptămâna trecută vremea a fost foarte schimbatoare : s'a inceput cu 
căldură, care a adus revărsări de ape şi chiar inundaţii, apoi a dat ger, 
zăpadă şi vifor astfel că multe trenuri mau putut să mai circule; la urmă 
iar sa înmoinat. 

„ Astfel, la 22 Fevruarie unele din mahalalele oraşului Bârlad erau cu totul 
inundate. În această privință ziarului „Universul“ i se scrie: 

„Nefericiţii, fiind surprinşi de apă în timpul nopţei, au fugit lăsându-şi 
avutul în prada valurilor. Acum sunt expuşi frigului şi wau adăpost, multi 
neavând unde să găzduiască. Disperarea nenorociţilor e mare. Circulația 
de asemeni întreruptă. 

„Autorităţile au luat energice şi grabnice măsuri. Ajutoarele pentru sal- 
varea persoanelor şi avutului lor se dau prin serviciul municipal, pompie- 
rii, armata şi prin agenţii polițienești. Înlesnirea comunicaţiilor se face 
prin bărci, plute şi furgoane. Totuşi, ele îs insuficiente pentru groaznicul 
dezastru. 

„ Mulţi locuitori expuşi refuză a eşi din casele lor. Primăria a luat mă- 
suri distribuind pâine locuitorilor înconjurați de apă căutându-le în acelaş 
timp şi locuinţe. Pagubele sunt mari. Multe case sunt expuse a se prăbuşi. 
Vite, pasări au rămas în mare parte expuse torentelor de apă. 

„Parte din poduri sunt expuse a fi surpate făcând ast-fel circulaţia şi mai 
anevoioasă.“ 

Si la Tecuci, un început de înnec. 

La laşi însă eră mare apa, cum, spuneam şi în cronica No. trecut. La 
22 Februarie depeşile spuneau că şi gara este amenințată. Nenoracirile sunt 
mari acolo: multe gospodării s'au stricat, mulți au rămas săraci. 

Ştiri despre inundaţii au venit şi din alte părți ale țării: Corabia, Turnu- 
Măgurele, Giurgiu, Brăila, Craiova; despre Slobozia (din Ialomiţa) se spu- 
neă că e toată sub apă; in apropiere de Galaţi, asemenea. 

După aceste zile, de odată se schimbă lucrurile: un viscol grozav se 
abate peste Capitală şi peste alte orașe. Se întrerupe circulaţia trenurilor 
pe liniile Bucureşti-Feteşti, Costeşti-Măgurele, Mărăseşti-Tecuci, Ciulnița- 
Slobozia, Alexandria-Zimnicea. Au fost locuri unde călătorii au fost siliți 
să steă câte două zile în vagoane sau în vre un sat aproape de gara unde 
se oprise trenul. 


Negocierile ausiro-române. 


Negocierile între România şi Austria cu privire la incheerea unei con- 
venţiuni comerciale urmează încă. Diferitele ştiri ce se publică prin ziarele 
vieneze sau din Pesta cum şi în cele din Bucureşti arată că încă nu s'a 
ajuns la învoială şi nu se ştie când se va găsi chipul de înțelegere. 


Amânavea operațiilor de recrutare. 
M. S. Regele a semnat decretul prin care se amână operaţiile recrutării 
până la 1 Aprilie. 
Conflictul ausiro-sârb. 


Saptămână plină de ştiri nesigure şi contrazicătoare. Un singur lucru e 
pozitiv că Serbia a răspuns unei note ruseşti, zicând că ea nu renunţă la 
pretenţiile sale, dar nu se va ridică cu armele, ci va aşteptă ca Europa 
să discute prin reprezentanţii ei şi să ia o hotărire. Serbia se va supune 


acelei hotăriri. . i A 
Acum chestia este: adună-se-vor reprezentanţii Europei să discute, cum 
doreşte Serbia? Părerile sunt impărţite : unii cred că da, alţii zic că ba. 


ÎNŞTIINŢARE. 


Din cauza grămădirii de articole pe cari nu le putem amână- 
am fost siliţi să lăsăm pentru numărul viitor sfârşitul povesti- 
rii d-lui Ion Dragoslav: „In fața Plevniţei“. 

Cum ingrijeşte Berlinul de paseri, 


= 


Oamenii primăriei au grije de păserile selbatece, 
cari sufăr de foame şi frig. Sau luat măsuri în 
toate grădinile oraşului, în parcul Victoria, în pă- 
duricea lui Humboldt și 'n Friedrichshain. Au 
făcut colibi acoperite pentru vrăbii. În lăuntrul a- 
cestor colibe nu cade zăpadă şi azvârl acolo boabe, 
căci vrăbiile numai de jos mănâncă. Pentru piţigoi 
sunt un fel de colivii în formă de clopot, sistem 
Berlepsch. Pentru grauri, li se pune hrană în lăzi 
aşezate sus, pe cari vântul le întoarce așă fel ca 
să stea mereu cu deschiderea spre partea de unde 
nu bate vânt. 

Hrana le e ovăz, cânepă şi fire de carne. 

Şi administraţia grădinei zoologice îngrijeşte de 
păseri, așezând numeroase locuri unde ailă hrană. 
O casă mare cu hrană se află nu departe de Aleea 
biruinţei, aproape de Ahornsteig. Păserile o cunosc 
bine şi se folosesc de ea. 

Pe lângă aceasta, o mulţime de locuitori au grije 
de aruncă boabe pentru păserile selbatece în locu- 
rile neacoperite cu zăpadă. 

Calendarul lui Fechner dă poveţe cum putem veni 
în ajutor păserilor. Punem, de pildă, boabe pe pri- 
chiciul ferestei afară sau pe balcon. 

Păserile sufăr nu numai de lipsă de hrană, dar 
şi apă nu au de unde bea, când e îngheţată. Nu- 
mai mierlele se pricep a luă cu dibăcie zăpadă de 
pe crengile copacilor. 


Informaţiuni. 


— Consiliul de miniştri a luat dispoziţia ca foştii militari cari au făcut 
sub arme termenul întreg de serviciu să fie admişi în slujbe de ale statu- 
lui dela 8o lei în sus. 

Prin aceşti foşti militari se înțeleg: foştii plutonieri, foştii subofițeri, ab- 
solvenți ai unei şcoli de sub-ofițeri; toţi militarii cari au voit să intre în 
şcoala de subofițeri, dar mau fost admişi din cauza lipsei de vacanţă. 


sh 

— Ministerul inştrucţiei a trimis învăţătorilor din ţară o circulară prin 
care îi sfătueşte să intre in legătură cu Federala cooperativelor sătești 
pentru a putea desface cu înlesnire produsele şcoalei. 

Tratativele vor fi aduse la cunoştinţa ministerului. 


x 


— Urmând a se desființà cimitirul vechiu aflat în Sinaia, Bulevardul 
Ferdinand şi osemintele aflate într'însul trebuind să fie scoase şi mu- 
tate în noul cimitir dela Şuţu, Eforia aduce la cunoștința tutulor per- 
soanelor cari ar aveă membri din familiile lor îngropaţi în vechiul ci- 
mitir şi ar voi să scoată osemintele acelor membri şi să le îngroape 
în noul cimitir sau în altă parte, că acele oseminte le pot scoate cel 
mult până la 1 Aprilie 1909. 

Dacă până la această dată nu se va scoate din vechiul cimitir de per- 
soanele interesate osemintele membrilor familiei lor, acele oseminte se 
va scoate de Eforie și se va îngropă în groapa comună făcută în acest 
scop, la noul cimitir dela Şuţu. 

Se mai aduce la cunoştinţa tutulor persoanelor cari au acte de cum- 
părătoare de locuri la vechiul cimitir, a se presentà Biuroul Eforiei dela 
Sinaia, pentru ca în schimbul actelor ce posed, să li se desemneze lo- 


curi în noul cimitir, 


Se aduce la cunoştinţa persoanelor, cari primesc ajutoare din fondul mi- 
lelor Eforiei Spitalelor Civile, că, pentru a putea fi reinscrise în tabloul 
ce se va formă pe anul budgetar 19o9—1910, urmează să se prezinte la 
Eforie (Serviciul Comptabilităţii), spre a li se da formularul de certificat, 
pe care trebue să-l completeze şi să-l depună la Eforie cu petiție timbrată, 


cel mai târziu până la 1 Aprilie 1909, căci după această dată nu se va 
mai luă în considerare. 


aia 


— Ministerul Agriculturei şi Domeniilor aduce la cunoştinţă 
mișcarea târgului de râmători dela Turnu-Severin, pe timpul dela 
16—31 Ianuarie şi 1—15 Fevruarie 1909: 

16—31 Ianuarie: Aflaţi 751, eşiţi 325, rămași grași 496, total 426. 

1—15 Fevruarie: Aflaţi 426, eşiţi 26, rămași grași 400, total 400. 

Starea sanitară bună. . 

Prețul pe kgr., după scăderea vieței lei 1. 

Rassa râmătorilor Mangaliţa. 


Cărţi primite la redacţie. 


A apărut No. 435 — 436 coprinzând romanul UN EROU AL 
TIMPULUI NOSTRU, de marele scritor rus «Mihail Lermontov». 
Preţul 60 bani. 


Se află de vânzare la mai toate librăriile din ţară. 


—— — CD 


Societatea «Steaua» ara de scop e lucră pentru 
intinderea învăţăturii în popor, prin tipărirea și 
răspândirea de scrieri şi publicaţii morale, pa- 
triotice şi de folos practic, și pentru împiedeoa.- 
rea, prin toate mijloacele legiuite, a răspândirii 
de scrieri și publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin doi lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru O. Haret, strada Verde, București. 

Comitetul: Preşedinte, loan Kalinderu, Membru al Academiei Ro- 
măne.— Vice-preşedinte, Sava Somânescu, mare proprietar, fost senalor.— 
Administrator şi casier, Spiru C. Haret, Ministru, profesor univer- 
sitar. — Secretar, Const. Banu, profesor secundar, fost inspector şco- 
lar. — Membrii: Petre Gârboviceanu, Administrator al Casei Si- 
Biserici Aulocefale Ortodoze Române, profesor la Seminarul Centrai 
şi director al Şc. Normale a Societăţii pentru învățătura poporului 
român; |. Dimitrescu Procopie, senator, fost Primar al Capitalei, M. 
Vlădescu, fost Ministru, profesor universitar; Cristu S. Negoescu, fost ad- 
ministrator al Casei Școalelor, profesor secundar; Pompiliu Ehade, pro. 
fesor universitar.— Cenzori. Const. Alimâneșteanu, inginer de mine; Preotul 
sconom Const. Ionesca, profesor secundar; Const, Alexandrescu, institutor, 


Membri! înscriși și cotizațirni plătite (urmare), 


Al. Delimarcu (Roman), 4 lei; I. N. Ciocan (Roman), 2 lei; Gh. Adam 
“(Cotul-Vameş), r leu; I. Stan (Bogzeşti), 1 leu; I. Dimitriu (Dămieneşti), 
1 leu; D. Bejenaru (Cordea), 1 leu; I. Serghievici (Tupilați), 1 leu; Gh. 
Porcescu (Porceşti), r leu; Ecat. Cuciureanu (Bucureşti), r leu; Gh. Mircea 
(Trifesti), 1 leu; D. Dimitriu (Butea), 1 leu; D-ra Similache (Boceşti), 1 leu; 
D-ra Bogdan (Trifesti), 1 leu; D-na Silvia Gheorghiu (Roman), 2 lei; D-ra 
Zoe Goian (Brănişteni), 1 leu; Pr. Gh. Gheorghiescu (Pănceşti), 1 leu; Gr. 
Dimitriu (Băceşti), 1 leu; I. Bordianu (Strunga), 1 leu; Fotache Enache 
(Avereşti), z leu; St. A. Theodorescu (Gherăeşti), a leu; Nicolae Voicu 
(Tămășeni), 1 leu; Căpit. Ionescu (Roman), 1 leu; Econ. Constantin Nazarie 
(Loco), ro lei; Gh. Nazarie (Loco), 5 lei; Theodor Nazarie (Loco), 5 lei; 
Gh. Gavrilescu (Bacău), 2 lei; L. Veniamin (Bacău), 2 lei; Gh. Manoliu (Ba- 
cău), 4 lei; Diacon Al. Apostol (Bacău), 2 lei; I. Manolescu (Bacău), zlei; 
Nedescifrabil (Bacău), 2 lei; C. Damian (Bacău), 2 lei; C. M. Borş (Bacău), 
2 lei; G. I. Ionian (Bacău), 2 lei; Er. Median (Periş), 2lei; Gh. Codrescu (Periş) 2 
lei; S. Comărzan (Peris), z leu; I. Popescu Băjenar (Peris); z leu; N. C. Bo. 
pescu (Peris), 1 leu; Al. Popa, (Peris), z leu; Naie Costache (Periş), 1 leu; 
C. Stănescu (Peris), z leu; W. Sagosta (Peris), 1 leu; V. Burcă (Periş), 1 
leu; Ignat Kudeis (Periş), 1 leu; Gh. Dăscălescu (Periș), ı leu; N. Drago- 
mir (Periş), 1 leu; Manea Marin (Periş), 1 leu; Ion St. Dincă (Peris), 1 leu 
Gg. Dragomir (Peris), 1 leu; V. Moroianu (Peris), 1 leu; D. Mihăescu (Ale 
xandria), 4 lei, A. Cetăţeanu (Aloxandria), 4 lei; Preot. I. Bădulescu (Ale 
xandria), 1 leu; Elefterie Ştefănescu (Alexandria), 2 lei. - 


Numărul membrilor înscrişi în cursul anului 1908 este de 2.630,iar 
veniturile societăţii, tot în acest timp, sunt de 14.500 lei. 


(Va urma în numărul viitor). 

Societate angnimă de asigurări generale;și. reasigurări 
IN BUCUREȘTI 


— Direcţiunea Generală: 10, Strada Doamnei 10 — 
Cm 


CAPITAL STATUTAR LEI 5.000.000 
INTAIA EMISIUNE LEI 1.000.000 


Primul vărsământ Lei 300.000 


SOCIETATEA ASIGURĂ: 
a) contra pagubelor cauzate de Incendiu şi Explozie, precum şi în contra Tempestei şi Ciclonului; 
b) asigurări asupra Vieţei şi Rentei viagere ; 
c) contra pagubelor de Transport maritim, fluvial şi terestru ; 
d) contra pagubelor cauzate de Grindină la cereale şi vii ; 
e) contra accidentelor corporale şi a consecinţelor răspunderei civile ; 
f) contra pagubelor provenite din Mortalitatea vitelor ; 
9) contra spargerii oglinzilor, geamurilor şi firmelor de cristal, ete. 


Societatea «VICTORIA» asigură în mod gratuit clădirile in construcţiune până la punerea acoperişului, iar ini- 
formaţiuni mai detaliate a se cere Direcţiunii societăţii. 


2 Reprezentanţa generală Bucureşti, str. Karagheorghevici, 3. 

